Vārpstiņgliemeži

Vārpstiņgliemeži (Clausiliidae) ir gliemežu klases dzimta kātacu plaušgliemežu kārtā, un tā iekļauj sevī sauszemes gliemežus. Dzimta piedēvēta britu zoologam Džonam Grejam, kurš 1855. gadā izveidoja Clausiliana taksonu. Šīs dzimtas pārstāvji ir plaši izplatīti pa visu pasauli, ieskaitot Latviju. Ģeohronoloģiski vārpstiņgliemeži ir zināmi no vēlā krīta perioda līdz mūsdienām.HNORDS, (Family Clausiliidae)

 Apraksts 
Čaula būtiski lielāka par gliemeža ķermeni (garumā no 7 līdz 70 mm). Tai ir slaida, vārpstveidīga vai torņveidīga forma. Čaula parasti savīta pa kreisi, retāk pa labi (Alopiinae apakšdzimta). Vijumu skaits var būt no 8 līdz 18. Čaulas augšējie 2,5—3,5 vijumi veidojas vēl olas stadijā un atšķiras no nākamajiem vijumiem ar savu formu un virsmu. Šie ir t.s. embrionālie vijumi. Pēdējā vijuma iekšpusē ir sava veida noslēdzošais aparāts, kuru veido daļēji kustīga plātnīte — klauzilijs un vairākas krokas un plātnītes. Kad gliemeža ķermenis ievelkas čaulā, klauzilijs cieši pieguļ pēdējā vijuma sieniņām un aizver čaulas ieeju. Ieeja ir bumbierveidīga vai ieapaļi rombveidīga. Kreisajā augšējā stūrī tai ir vairāk vai mazāk dziļš izgriezums — sinuluss.

Ķermeņa āda ir klāta ar samērā rupjām grumbām. Pēda nav sadalīta gareniskās joslās un apjozta ar gredzenveida vagu. Mantijas mala ir vienkārša vai ar rudimentārām daivām. Sugām ar kreisās vītnes čaulām dzimumatvere atrodas aiz vai nedaudz zem kreisā acs taustekļa.

Atkarībā no gaisa mitruma šīs dzimtas gliemeži atrodas zemsegā vai arī uz koku stumbriem, un arī zem mizas.Моллюски Беларуси (Mollusca of Belarus)

 Sistemātika 
Vārpstiņgliemežu dzimtā ir iekļautas šādas apakšdzimtas un tribas, un tajās neietilpsošās ģintisMolluscaBase:

 dzimta: Clausiliidae J.E. Gray, 1855
 ģints: Cirrobasis Conrad, 1874 †
 ģints: Dextrospira Hrubesch, 1965 †
 apakšdzimta: Alopiinae A.J. Wagner, 1913
 triba: Alopiini A. J. Wagner, 1913
 triba: Cochlodinini Lindholm, 1925 (1923)
 triba: Delimini R. Brandt, 1956
 triba: Medorini H. Nordsieck, 1997
 apakšdzimta: Clausiliinae J.E. Gray, 1855
 ģints: Scrobiferoides Neubert, 1996 †
 triba: Acrotomini H. Nordsieck, 1979
 triba: Baleini A. J. Wagner, 1913
 triba: Boettgeriini H. Nordsieck, 1979
 triba: Clausiliini Gray, 1855
 triba: Emarginariini H. Nordsieck, 2007 †
 triba: Euxinellini Neubert, 2002
 triba: Filosini H. Nordsieck, 1979
 triba: Graciliariini H. Nordsieck, 1979
 triba: Mentissoideini Lindholm, 1924
 triba: Olympicolini Neubert, 2002
 triba: Strigileuxinini H. Nordsieck, 1994
 triba: Strumosini H. Nordsieck, 1994
 apakšdzimta: Constrictinae H. Nordsieck, 1981</small> †
 apakšdzimta: Eualopiinae H. Nordsieck, 1978</small> †
 ģints: Ambiguella H. Nordsieck, 2007 †
 triba: Eualopiini H. Nordsieck, 1978 †
 triba: Rillyini H. Nordsieck, 1985 †
 apakšdzimta: Garnieriinae C.R. Boettger, 1926
 triba: Garnieriini C. R. Boettger, 1926
 triba: Tropidaucheniini H. Nordsieck, 2002
 apakšdzimta: Laminiferinae Wenz, 1923
 ģints: Neniatlanta Bourguignat, 1876
 triba: Bofilliellini H. Nordsieck, 2022
 triba: Laminiferini Wenz, 1923
 triba: Oospiroidesini H. Nordsieck, 2007 †
 triba: Polloneriini H. Nordsieck, 2007 †
 apakšdzimta: Neniinae Wenz, 1923
 triba: Neniini Wenz, 1923
 apakšdzimta: Peruiniinae H. Nordsieck, 2005
 apakšdzimta: Phaedusinae A.J. Wagner, 1922
 ģints: Graecophaedusa Rähle, 1982
 ģints: Serrulinella H. Nordsieck, 1984
 triba: Disjunctariini H. Nordsieck, 2014 †
 triba: Phaedusini A. J. Wagner, 1922
 triba: Pontophaedusini H. Nordsieck, 2022
 triba: Serrulellini H. Nordsieck, 2007 †
 triba: Serrulinini Ehrmann, 1927

(†) — izmirušu organismu grupa.

 Atsauces 

 Ārējās saites 
 Gandrs, Latvijas daba, sugu enciklopēdija (Vārpstiņgliemežu dzimta, Clausiliidae).

Kategorija:Gliemeži